Title: ACTIVITAT: l'autoritarisme del Segon Reich alemany
Course: Història del Món Contemporani

Llegeix i contesta les qüestions:

En el moment que s’adopten criteris de partit, els antagonismes s’aguditzen. Només el rei i tot allò que deriva de la seva personalitat i de la seva concepció política romanen neutrals. Jo crec que aquesta posició (subjecció dels diversos partits i supremacia de la Corona) és la que ha de prevaler en el govern de Prússia. Segons les circumstàncies, pot ser necessari adherir-se a un partit o a un altre de conformitat amb les idees de Sa Majestat o del govern.

Aquests canvis d’opinió es caracteritzen a Anglaterra per la pujada al poder d’un nou ministeri [...]. Penso, però, que els antagonismes de partit són massa forts a Prússia i que [...] la responsabilitat que cadascú assumeix amb el govern no és tan elevada com pot apreciar-se a Anglaterra.

Discurs pronunciat per Bismarck davant el parlament de Prússia, gener del 1873

Els partits em són completament indiferents [...]. El meu objectiu és afermar la seguretat nacional; ja tindrà temps la nació d’organitzar-se a l’interior, quan la seva unitat i la seva maduresa estiguin completament garantides davant les amenaces exteriors. Per assolir aquest objectiu per la via parlamentària, el partit liberalnacional és [...] el més idoni [...]. No importa que a l’interior ens organitzem d’una manera més o menys liberal o conservadora [...]. Això no es podrà examinar seriosament fins que no estiguem a resguard de les injúries del temps.

Otto von BISMARCK, Pensaments i records, 1899

1. Busca informació i explica qui va ser Otto von Bismarck.

2. Classifica les dues fonts.

3. Quins elements dels textos confirmen el caràcter autoritari del sistema polític alemany?

4. Quines raons al·legava Bismarck per justificar l'autoritarisme?

Història del món contemporani. ed. Vicens Vives, p.115