Title: ACTIVITAT: investiga personatges interesants
Course: Història del Món Contemporani

Haureu d'investigar alguns personatges que us proposo ara, personatges amb vides molt interessants. Un cop identificats, és molt fàcil buscar informació sobre ells perquè són MOLT FAMOSOS. Quan es llegeixen les seves peripècies vitals, sembla que ens estiguin explicant una sèrie de TV.

I és que no hi falta de res: renúncies per amor, intrigues polítiques, joves que pugen meteòricament de posició social gràcies a influències, desgraciades joves lliurades en matrimoni per interès de la família, amors que romanen fidels durant dècades malgrat l'infortuni i l'exili, nobles que han de vendre les joies de la família per sobreviure ...

Aquesta jove que veieu al costat posa per a un molt famós (i aragonès) pintor oficial de Carles IV. Està embarassada del seu marit, a qui els seus enemics anomenen "el choricero" (també retratat pel mateix pintor). Gràcies al seu matrimoni, la seva família torna a tenir títols de noblesa i vida a la Cort, però ella no serà feliç amb el seu marit.

1. Qui és ella? I el seu marit? I el pintor?
2. Per què no va ser feliç aquesta noia?
Aquest altre personatge, amb qui la noia va tenir una estreta relació, podia haver heretat la corona espanyola a la mort del seu germanastre Ferran, però no va voler. Llavors un germà del retratat es va traslladar des de Sicília a Espanya per regnar i construir unes quantes fonts (alguna, molt visitada a Madrid després de certs partits de futbol).

1. Qui és el personatge del quadre? i per què no va regnar?
2. I el germà que va ser rei d'Espanya, qui era?
3. Quina relació familiar uneix els dos personatges retratats?